Estere Volfa

Estere Volfa (dzimusi  Rīgā) ir latviešu biatloniste un distanču slēpotāja, piedalās arī rollerslēpošanas sacensībās.

 Dzīvesgājums 
Dzimusi Rīgā, taču uzaugusi Cēsīs. Viņas māte Ieva Cederštrēma-Volfa arī ir bijusi biatloniste, startējusi 1994. un 1998. gada olimpiskajās spēlēs.SportaCentrs. Cederštrēma-Volfa, Leksis un Lūse. Arī viņi reiz startēja olimpiādē. Jānis Freimanis, 2018-02-08 E. Volfa mācījusies Cēsu 1. pamatskolā, Cēsu Valsts ģimnāzijā un Cēsu pilsētas Sporta skolā. Trenēties biatlonā sākusi pie treneres Anželas Brices, kopā ar klases biedreni Elzu Bleideli.

E. Volfa studē biznesa vadību Latvijas Universitātē.

Sākotnēji startēja distanču slēpošanā. 2021. gada Pasaules čempionātā junioriem distanču slēpošanā ieņēma 73. vietu sprintā un 68. vietu 5 km brīvā stila distancē. Pasaules čempionātā pieaugušajiem pirmo reizi piedalījās 2021. gadā Oberstdorfā 15 gadu vecumā. Sprintā ierindojās 82. vietā, bet 10 km distancē brīvajā stilā ieņēma 93. vietu.

16 gadu vecumā E. Volfa pārstāvēja Latvijas izlasi 2022. gada ziemas olimpiskajās spēlēs Pekinā. Sprintā viņa ieņēma 80. vietu un nekvalificējās ceturtdaļfinālam, bet 10 km distancē klasiskajā stilā ierindojās 83. vietā. Kopā ar Kitiju Auziņu startēja arī komandu sprinta sacensībās un ieņēma 21. vietu. 2022. gadā piedalījās arī Pasaules čempionātā distanču slēpošanā junioriem. Labāko rezultātu sasniedza 15 km brīvā stila distancē ar kopēju startu, ieņemot 58. vietu.

Karjeras turpinājumā pievērsās galvenokārt biatlonam. 2022.—2023. gada sezonā startēja IBU kausā junioriem. 2023. gada janvārī piedalījās Eiropas jaunatnes olimpiskajā festivālā Forni Avoltri. Sprintā ienēma 36. vietu, individuālajā distancē ierindojās 39. vietā, bet jauktajā stafetē bija 10. vietā. 2023. gada februārī piedalījās Eiropas čempionātā biatlonā junioriem, kas risinājās Madonā. Individuāli nespēja uzrādīt augstvērtīgus rezultātus, bet jauktajā stafetē ieņēma 13. vietu. 2024. gada Pasaules čempionātā jauniešiem Otepē labāko individuālo rezultātu sasniedza masu startā ar 60 dalībniecēm, kur finišēja 27. vietā. 2024. gada martā Obertilliahā debitēja IBU kausā pieaugušajiem.

2024. gadā E. Volfa kopā ar E. Bleideli sāka trenēties pie Ilmāra Briča, vienā treniņgrupā ar Baibu Bendiku, kam sekoja straujāka rezultātu izaugsme.

Pirmos IBU kausa ieskaites punktus E. Volfa ieguva 2024.—2025. gada sezonas pirmajā posmā Idrē, ieņemot 26. vietu sprintā.  IBU junioru kausā sprintā izcīnīja trešo vietu, kas bija viņas pirmais pjedestāls šāda līmeņa sacensībās. 2025. gada janvārī Oberhofā debitēja Pasaules kausā pieaugušajiem, sprintā ieņemot 76. vietu, bet jauktajā pāru stafetē (pārī ar Renāru Birkentālu) izcīnot 10. vietu. Nākamajā etapā Rūpoldingā viņa pirmo reizi tika iekļauta sieviešu stafetes komandā, veica pirmo posmu un stafeti nodeva ceturtajā vietā, bet komanda finišēja 15. vietā. 2025. gada Eiropas čempionātā junioriem Altenbergā labāko rezultātu sasniedza masu startā ar 60 dalībniecēm, izcīnot sesto vietu. 1+1 jauktajā stafetē kopā ar Rihardu Lozberu ieguva septīto vietu. 2025. gada Eiropas čempionātā pieaugušajiem startēja tikai stafetē, kur kopā ar Baibu Bendiku, Sandru Buliņu un Elzu Bleideli ieņēma 9. vietu. Tajā pašā gadā debitēja arī Pasaules čempionātā biatlonā Lencerheidē. Sprintā ieņēma 42. vietu, bet iedzīšanā finišēja 56. pozīcijā. Startēja arī jauktajā un sieviešu stafetē (attiecīgi 22. un 16. vieta). 2025. gada Pasaules čempionātā junioriem Estešundā izcīnīja 5. vietu individuālajā distancē. Arī sprintā junioru čempionātā sasniedza augstvērtīgu rezultātu, ieņemot 10. vietu. Drīz pēc tam 7. martā Pasaules kausa posmā Nove Mesto Morāvijā sprintā ieguva 36. vietu un nopelnīja pirmos Pasaules kausa punktus karjerā.

2025.—2026. gada sezonas pirmajā Pasaules kausa posmā Estešundā 15 km individuālajā distancē uzlaboja savu karjeras labāko sasniegumu, ieņemot 28. vietu. Tajā pašā posmā iedzīšanā, startējot no 44. vietas, ar perfektu šaušanu sasniedza 23. vietu un vēlreiz laboja karjeras rekordu. 2026. gada janvārī Volfai tika piešķirta Trīs Zvaigžņu balva nominācijā "Gada uzlecošā zvaigzne". IBU junioru kausa posmā, kas risinājās no 14. līdz 17. janvārim Madonas pusē, viņa izcīnīja trīs godalgas — vispirms ieguva otro vietu sprintā, pēc tam otrajā sprintā izcīnīja pārliecinošu uzvaru, bet posma noslēgumā uzvarēja arī distancē ar kopēju startu. 2026. gada Eiropas čempionātā junioriem Imatrā sākumā izcīnīja divas bronzas medaļas — 1+1 jauktajā stafetē, startējot kopā ar Rihardu Lozberu, un sprintā. Sacensību pēdējā dienā uzvarēja distancē ar kopēju startu un izcīnīja Eiropas junioru čempiones titulu.

2026. gada ziemas olimpiskajās spēlēs, kas E. Volfai bija pirmās kā biatlonistei, viņa ieguva 16. vietu sprinta sacensībās, bet iedzīšanā pakāpās līdz 11. vietai. Šī bija vēsturiski otrā augstākā vieta starp Latvijas biatlonistēm, atpaliekot tikai no Madaras Līdumas, kura bija 10. vietā 2006. gada olimpiādē.

 Karjeras rezultāti bialtlonā 

 Olimpiskās spēles 
 Gads Vieta Individ. sac. Sprints Iedzīšana Masu starts Stafete Jauktā stafete   Milāna un Kortīna 36. 16. 11. 23. 17. 12.

 Pasaules čempionāts 
 Gads Vieta Individ. sac. Sprints Iedzīšana Masu starts Stafete Jauktā stafete 1+1 jauktā stafete 2025  Lencerheide — 42. 56. — 16. 22. () —

 Pasaules kausa kopvērtējums 
 Sezona Vieta 2024.—2025.  85.

 Eiropas čempionāts 
 Gads Vieta Individ. sac. Sprints Iedzīšana Stafete 2025  Martello — — — 9.

 Pasaules čempionāts jauniešiem un junioriem 
 Gads Vieta Vecuma grupa Individ. sac. Sprints Masu starts Stafete Jauktā stafete 2024  Otepē jaunieši 33. 38. 27. 14. 16. 2025  Estešunda juniori 5. 10. 21. — — 2026  Arbers juniori 5.

 Eiropas čempionāts junioriem 
 Gads Vieta Individ. sac. Sprints Iedzīšana Masu starts Jauktā stafete 1+1 jauktā stafete 2023  Madona 70. 72. —  13. — 2024  Jakušice 29. 36. rowspan=3  34. — — 2025  Altenberga 31. 45. 6.  7. 2026  Imatra 7. 3. 1. — 3.

 Karjeras rezultāti distanču slēpošanā 

 Olimpiskās spēles 
 Gads Vieta Individ. starts (10 km) Skiatlons Masu starts (30 km) Sprints Stafete Komandu sprints   Pekina 83. — — 80. — 21.

 Pasaules čempionāts 
 Gads Vieta Individ. starts (10 km) Skiatlons Masu starts (30 km) Sprints Stafete Komandu sprints 2021  Oberstdorfa 93. — — 82. — —

 Atsauces 

 Ārējās saites 

Kategorija:2005. gadā dzimušie
Kategorija:Rīgā dzimušie
Kategorija:Latvijas biatlonisti
Kategorija:Latvijas distanču slēpotāji
Kategorija:Latvijas sportisti 2022. gada ziemas olimpiskajās spēlēs
Kategorija:Distanču slēpotāji 2022. gada ziemas olimpiskajās spēlēs
Kategorija:Latvijas sportisti 2026. gada ziemas olimpiskajās spēlēs
Kategorija:Biatlonisti 2026. gada ziemas olimpiskajās spēlēs